เรื่องร้องเรียน: เก็บค่าที่จอดได้ด้วยหรอครับและ เป็นของเขตไหน หน่วยงานไหน และเงินเข้าหน่วยไหน เงินเข้ากระเป๋าใคร
การดำเนินการของเจ้าหน้าที่: 1. ตรวจสอบแล้วพบว่าถนนบ้านหม้อ เป็นถนนจัดเก็บค่าธรรมเนียมการจอดรถตามบัญชีท้ายข้อบัญญัติกรุงเทพมหานคร เรื่องการจัดระเบียบการจอดรถ พ.ศ.2564 ซึ่งอยู่ในความรับผิดชอบของงานบริการที่จอดยานยนต์ กองรายได้ สำนักการคลัง มีภารกิจหน้าที่จัดระเบียบและจัดเก็บค่าธรรมเนียมจอดยานยนต์ เพื่อเป็นรายได้ของกรุงเทพมหานคร สำหรับนำไปใช้พัฒนากรุงเทพมหานคร โดยมีผู้รับผิดชอบในการจัดเก็บแต่งกายชุดกากีแขวนป้ายแสดงตัว ซึ่งอัตราค่าธรรมเนียมจอดรถ คือ รถยนต์ขนาด 4 ล้อ ชั่วโมงแรก 20 บาท ชั่วโมงต่อไป 30 บาท เศษของชั่วโมงคิดเป็นหนึ่งชั่วโมง และรถจักรยานยนต์ ชั่วโมงแรก 10 บาท ชั่วโมงต่อไป 15 บาท ปฏิบัติงานในช่วงเวลาอนุญาตจอด ตั้งแต่เวลา 9.00 น. – 16.00 น. ตั๋วอนุญาตจอดรถมีตรากรุงเทพมหานคร เปลี่ยนสีตามวันปฏิบัติงาน 2. บุคคลที่ผู้ร้อง ถ่ายภาพประกอบคำร้อง เป็นพนักงานจัดเก็บรายได้ สังกัดงานบริการที่จอดยานยนต์ กองรายได้  ซึ่งมีอำนาจจัดระเบียบและจัดเก็บค่าธรรมเนียมฯ ตามพระราชบัญญัติจัดระเบียบการจอดในเขตองค์กรปกครองส่วนท้องถิ่น พ.ศ.2562 และข้อบัญญัติกรุงเทพมหานคร เรื่องการจัดระเบียบการจอดรถ พ.ศ.2564 ลิงค์ข้อบัญญัติกรุงเทพมหานคร พ.ศ.2564 https://ratchakitcha.soc.go.th/documents/17187416.pdf
ความเห็นของผู้แจ้ง: ขอบคุณมากครับ
พื้นที่: แขวงวังบูรพาภิรมย์ เขตพระนคร กรุงเทพมหานคร